एअर इंडिया ने लिया एक्शन, पिछले हफ्ते दिल्ली- लेह फ्लाइट में घटना हुई थी
एअर इंडिया ने महिला को कॉकपिट में इनवाइट करने के आरोप में दो पायलट्स को ड्यूटी से हटा दिया है। घटना पिछले हफ्ते दिल्ली- लेह फ्लाइट AI-445 में हुई। Air India took action, there was an incident in Delhi-Leh flight last week
एअर इंडिया ने महिला को कॉकपिट में इनवाइट करने के आरोप में दो पायलट्स को ड्यूटी से हटा दिया है। घटना पिछले हफ्ते दिल्ली- लेह फ्लाइट AI-445 में हुई। एअर इंडिया मैनेजमेंट को प्लेन के कॉकपिट में अनधिकृत महिला यात्री के आने के बारे में केबिन क्रू से शिकायत मिली थी। इस पर कंपनी ने नियमों का पालन नहीं करने के लिए पायलट और सह-पायलट को डि रोस्टर कर दिया है।
घटना पर डायरेक्टर जनरल सिविल एविएशन (DGCA) ने कहा, ''हमें इस घटना की जानकारी है। मामले में जरूरी एक्शन लिया जा रहा है। एक अधिकारी ने समाचार एजेंसी को बताया कि एअर इंडिया ने घटना की विस्तार से जांच करने के लिए एक समिति का गठन किया है।
हालांकि एयर इंडिया की ओर से अभी तक कोई आधिकारिक प्रतिक्रिया नहीं आई है। लेह रूट सुरक्षा के लिहाज से देश के सबसे कठिन और संवेदनशील एयर रूट में से एक है। कॉमर्शियल प्लेन के कॉकपिट में अनधिकृत व्यक्ति को आने की अनुमति देना कानून का उल्लंघन है।
लेह का रूट विमानों के उड़ान भरने के मामले में बेहद संवेदनशील
एविएशन एक्सपर्ट विपुल सक्सेना ने बताया कि लेह हवाई अड्डे पर प्लेन उतारना देश भर में सबसे कठिन ऑपरेशन में से एक है क्योंकि यहां ऊंची-ऊंची पहाड़ियां हैं। देश के रक्षा बलों के ठिकानों की उपस्थिति के कारण भी संवेदनशील है। इसके अलावा, इस इलाके में कम ऑक्सीजन स्तर के कारण बहुत अच्छे हेल्थ रिकॉर्ड की जरूरत होती है और इसके कारण लेह के विमानों के संचालन के लिए केवल अच्छे हेल्थ रिकॉर्ड वाले हाई स्किल पायलट्स को तैनात किया जाना चाहिए।
फरवरी में भी महिला मित्र को कॉकपिट में बुलाने पर पायलट का लायसेंस सस्पेंड किया था 
इसी तरह की घटना में DGCA ने पिछले महीने एअर इंडिया के एक पायलट का लायसेंस निलंबित कर दिया था। पायलट ने 27 फरवरी को दुबई से दिल्ली रूट पर एयर इंडिया की उड़ान AI-915 के कॉकपिट में अपनी महिला मित्र को प्रवेश दिया था। DGCA ने कॉकपिट से जुड़े नियमों के उल्लंघन की घटना में तुरंत और प्रभावी कार्रवाई नहीं करने के आरोप में एयरलाइन पर 30 लाख रुपए जुर्माना भी लगाया था।
लेह का रूट विमानों के उड़ान भरने के मामले में बेहद संवेदन
एअर इंडिया से जुड़ी ये खबर भी पढ़ें: 
गर्लफ्रेंड को कॉकपिट में ले गए पायलट का लाइसेंस सस्पेंड:DGCA ने एअर इंडिया पर 30 लाख रुपए का जुर्माना लगाया, 27 फरवरी की घटना
एअर इंडिया प्लेन के कॉकपिट में अपनी गर्लफ्रेंड को ले जाने के आरोपी पायलट का लाइसेंस तीन महीने के लिए सस्पेंड कर दिया गया है। डायरेक्टोरेट जनरल ऑफ सिविल एविएशन (DGCA) ने इस मामले में तुरंत कार्रवाई नहीं करने पर एअर इंडिया पर भी 30 लाख रुपए का जुर्माना लगाया है। घटना 27 फरवरी को दुबई से दिल्ली आ रही एअर इंडिया की फ्लाइट नंबर AI-915 में हुई थी। पढ़ें पूरी खबर...